**projektas**

**reg. Nr. T-217**

**2.25.darbotvarkės klausimas**

**Pasvalio rajono savivaldybės taryba**

**Sprendimas**

**DĖL VALSTYBINĖS ŽEMĖS NUOMOS MOKESČIO LENGVATŲ**

2022 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, įgyvendindama Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ (Lietuvos Respublikos Vyriausybės 2022 m. balandžio 6 d. nutarimo Nr. 323 redakcija) 1.8 papunktį, Nuomos mokesčio už valstybinę žemę administravimo taisyklių, patvirtintų Pasvalio rajono savivaldybės tarybos 2012 m. vasario 15 d. sprendimu Nr. T1-15 „Dėl Nuomos mokesčio už valstybinę žemę administravimo taisyklių patvirtinimo“ (su visais pakeitimais), 8 punktą, atsižvelgdama į (*duomenys neskelbtini*) 2022 m. spalio 5 d. prašymą Nr. 2022/10/05, Pasvalio rajono savivaldybės taryba nusprendžia:

 **Neatleisti** (***siūlomas sprendimas po Komitetų posėdžių***) (*duomenys neskelbtini*), gyv. (*duomenys neskelbtini*)., Pasvalio r. sav., nuo valstybinės žemės nuomos mokesčio už 2022 metus. Lengvata taikoma 3 ha žemės ūkio paskirties valstybinės žemės plotui. Sklypų identifikaciniai duomenys: Nr. (*duomenys neskelbtini*), adresas: (*duomenys neskelbtini*), Pasvalio r. sav., plotas 0,47 ha; Nr. (*duomenys neskelbtini*), adresas: (*duomenys neskelbtini*), Pasvalio r. sav., plotas 1,5904 ha; Nr. (*duomenys neskelbtini*), adresas: (*duomenys neskelbtini*) Pasvalio r. sav., plotas 1,519 ha.

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Finansų skyriaus vedėja

Dalė Petrėnienė

2022-11-07 tel. +370 686 17726

Pasvalio rajono savivaldybės tarybai

**AIŠKINAMASIS RAŠTAS**

**Dėl valstybinės žemės nuomos MOKESČIO LENGVATŲ**

**2022-11-07**

Pasvalys

**1. Problemos esmė.** Pasvalio rajono savivaldybės tarybos patvirtintų Nuomos mokesčio už valstybinę žemę administravimo taisyklių (toliau – Taisyklės) 8 punktas nustato, kad Pasvalio rajono savivaldybės taryba savo sprendimu turi teisę mažinti nuomos mokestį už valstybinę žemę arba visai nuo jo atleisti Savivaldybės biudžeto sąskaita.

Teisę gauti mokesčio lengvatą turi gyvenantys ir veiklą vykdantys Savivaldybės teritorijoje juridiniai ir fiziniai asmenys.

Lengvata taikoma ne didesniam kaip **3 ha** žemės ūkio paskirties valstybinės žemės plotui.

Mokesčio lengvata arba atleidimas nuo mokesčio gali būti vykdomas vadovaujantis šiais kriterijais:

- sunki fizinio asmens ekonominė (socialinė) padėtis;

- tai yra Savivaldybės įmonė, kuriai skiriama dotacija iš Savivaldybės biudžeto;

- mokesčio mokėtojas yra nukentėjęs nuo gamtos stichijos ar gaisro;

- mokesčio mokėtojas yra išsinuomojęs apleistą žemės ūkio paskirties valstybinės žemės sklypą ir jį sutvarkęs.

Žemės sklypas, kuriam prašoma taikyti lengvatą, neturi būti apleistas. Tuo sklypu turi naudotis pats mokesčio mokėtojas.

Pareiškėja naudojasi visais žemės sklypais. Sklype, kurio identifikacinis Nr. (*duomenys neskelbtini*), Pasvalio r. sav., yra ganyklos, sklypo plotas 0,47 ha. Sklype, kurio identifikacinis Nr. (*duomenys neskelbtini*), adresas (*duomenys neskelbtini*), Pasvalio r. sav., auga žieminiai kviečiai, sklypo plotas 1,5904 ha. Sklype, kurio identifikacinis Nr. (*duomenys neskelbtini*), (*duomenys neskelbtini*), Pasvalio r. sav. pasėti kukurūzai, sklypo plotas 1,519 ha. Bendras **sklypų plotas 3,5794 ha**. Pagal Taisykles lengvata taikoma ne didesniam kaip **3 ha** žemės ūkio paskirties žemės plotui. Už minėtus žemės sklypus pareiškėja gauna išmokas – apie 700 Eur per metus. Mokėtina mokesčių suma už 2022 m. 488,25 Eur.

Prašyme pareiškėja nurodo, kad sunkiai serga vyras (yra medicininė pažyma). Atsisakyti žemės nenori.

**2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**.

Priėmus sprendimą atleisti nuo žemės nuomos mokesčio už visus sklypus arba 100 proc. minėtą mokestį sumažinti Savivaldybės biudžetas negaus 488,25 Eur pajamų

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Finansų skyrius.

**7. Sprendimo projekto rengimo metu gauti specialistų vertinimai ir išvados** – negauta.

Finansų skyriaus vedėja Dalė Petrėnienė